കുടുംബപരമ്ബരയിലെ പ്രഹസനങ്ങളും കണ്ണീര്ക്കഥകളും സിനിമകള് നിരന്തരം പരീക്ഷണങ്ങള്ക്ക് വിധേയമാക്കുമ്ബോള് സീരിയലുകള് ഇന്നും പിന്തിരിപ്പന് ആശയങ്ങളില് എല്ലാം കഷ്ടം തന്നെ സംസ്ഥാന ടിവി അവാര്ഡ് ജൂറി ചെയര്മാനും സംവിധായകനുമായ ശരത്! സംസ്ഥാന ടെലിവിഷന് അവാര്ഡ് പ്രഖ്യാപിച്ചത് എല്ലാവരും അറിഞ്ഞതാണല്ലോ? ഇപ്പോഴത്തെ സീരിയലുകള്ക്കൊന്നും അവാര്ഡ് നല്കാനാവില്ലെന്ന് 2020 കേരള സംസ്ഥാന ടെലിവിഷന് അവാര്ഡ് ജൂറികള് പറഞ്ഞിരുന്നു . നിലവാരം കുറവാണെന്നും, സീരിയലുകളില് സ്ത്രീകളെയും കുട്ടികളെയും മോശമായി ചിത്രീകരിക്കുന്നുവെന്നും ചൂണ്ടിക്കാട്ടിയാണ് അവാര്ഡുകള് നിഷേധിച്ചത്. ജൂറികളുടെ മുന്നിലെത്തിയ എന്ട്രികളില് ഭൂരിഭാഗവും അവാര്ഡിന്റെ ഉദ്ദേശ്യലക്ഷ്യങ്ങള് ഒന്നും തന്നെ സാക്ഷാത്കരിക്കുന്നവയായിരുന്നില്ലെന്നും, അതുകൊണ്ടുതന്നെ മികച്ച സീരിയല്, മികച്ച രണ്ടാമത്തെ സീരിയല്, മികച്ച സംവിധായകന്, മികച്ച കലാസംവിധായകന് എന്നീ വിഭാഗങ്ങളില് ഈ വര്ഷം പുരസ്കാരമില്ലെന്നും ജൂറികള് അറിയിച്ചു. ഈ പുരസ്കാര നിഷേധം വലിയ ചര്ച്ചയായിരുന്നു. ഇതിനെതിരെ സിനിമ സീരിയല് പ്രവര്ത്തകര് രംഗത്ത് എത്തിയിരുന്നു. ഇപ്പോഴിത സീരിയലുകളുടെ ന്യൂനതകള് ചൂണ്ടി കാണിച്ചു കൊണ്ട് സംസ്ഥാന ടിവി അവാര്ഡ് ജൂറി ചെയര്മാനും സംവിധായകനുമായ ശരത് രംഗത്ത് എത്തിയിരിക്കുകയാണ് . എന്തുകൊണ്ടാണ് അദ്ദേഹം സീരിയലുകള്ക്ക് നിലവാരമില്ലന്ന് പറഞ്ഞതെന്നും അവാര്ഡ് നിഷേധിച്ചതെന്നും കേള്ക്കാം . അവാര്ഡിന് എത്തിയ ടിവി സീരിയലുകളില് സാഹിത്യമോ സാങ്കേതിക മികവോ സംഗീതമോ കാണാനില്ലെന്നും പിന്നെങ്ങനെ അവാര്ഡ് കൊടുക്കുമെന്നും അദ്ദേഹം ഒരു മാധ്യമത്തിന് നല്കിയ അഭിമുഖത്തിലൂടെ ചോദിക്കുകയാണ്. അദ്ദേഹത്തിന്റെ വാക്കുകള് ഇങ്ങനെ പല സീരിയലുകളിലും സ്ത്രീകളെയും കുട്ടികളെയും വളരെ മോശമായി ചിത്രീകരിക്കുകയാണ്. ആണ്കുട്ടികള്ക്കൊപ്പമോ അതിനേക്കാള് ഉപരിയായോ സ്നേഹം കൊടുത്തു പെണ്കുട്ടികളെ വളര്ത്തുന്നവരാണു മലയാളികള്. അവര്ക്കു മുന്നിലാണു യുക്തിക്കു നിരക്കാത്ത കണ്ണീര്ക്കഥകള് വിളമ്ബുന്നത്. നമ്മുടെ എല്ലാ പുരോഗമന ചിന്താഗതികളെയും പിന്നോട്ടടിക്കുന്ന ഇതിവൃത്തമാണ് സീരിയലുകള്ക്ക് ഉള്ളത്. മിക്ക സീരിയലുകളിലും സ്ത്രീകളുടെ പ്രധാന ജോലി വീട്ടിനുള്ളില് വഴക്കുണ്ടാക്കുന്നതാണ്. അവര്ക്ക് സ്വന്തമായി തൊഴിലോ വീടു വിട്ട് എന്തെങ്കിലും പ്രവര്ത്തനമോ ഇല്ല. അവരുടെ നല്ല വശങ്ങള് ഒന്നും കാണിക്കുന്നില്ല. പിന്നെയുള്ള ചില കഥാപാത്രങ്ങള് കരയാനുള്ളതാണ്. ഡബ്ബിങ് ആര്ട്ടിസ്റ്റുകളുടെ സഹായത്തോടെ സകല സമയത്തും കരഞ്ഞു മുന്നേറുകയാണ് അവര്. ദുഷ്ടത കാട്ടാന് മാത്രം ചില കഥാപാത്രങ്ങളെ സൃഷ്ടിച്ചിട്ടുണ്ട്. ഒരിക്കല് പോലും അവര് നേരായ വഴിക്കു ചിന്തിക്കുകയോ പ്രതികരിക്കുകയോ ഇല്ല. കരയുകയും പ്രസവിക്കുകയും ആണ് സ്ത്രീയുടെ പ്രധാന ജോലിയെന്ന് ഇത്തരം കഥാപാത്രങ്ങള് വിളിച്ചു പറയുന്നു. വീട്ടിനുള്ളില് തമ്മിലടിക്കുന്ന സ്ത്രീകളെ കരയിക്കുന്നതാണു പുരുഷന്റെ പണി. ഈ ജോലി വിജയിപ്പിക്കാന് ദുഷ്ട കഥാപാത്രങ്ങളായ സ്ത്രീകളും ഒപ്പമുണ്ടാകും. സിനിമയില് ഇതൊന്നും നടക്കില്ല. നമ്മുടെ സിനിമ ഒരുപാട് മാറി. അവിടെ നിരന്തരം പരീക്ഷണങ്ങള് നടക്കുന്നു. മത്സരത്തിന് എത്തിയ രണ്ടു പരമ്ബരകളിലെ ക്ലൈമാക്സ് ഒന്നായിരുന്നു. ആദ്യത്തെ സീരിയലില് അഭിനയിച്ച 5 പേര് രണ്ടാമത്തെ സീരിയലിലും ഉണ്ട്. ആദ്യ സീരിയലിന്റെ ക്ലൈമാക്സ് വീടിനുള്ളില് വച്ചാണെങ്കില് രണ്ടാമത്തേത് വീടിനു പുറത്താണെന്ന മാറ്റമേയുള്ളൂ. ഇതാണ് ഇന്നത്തെ സീരിയലുകളുടെ ദയനീയാവസ്ഥ. മലയാള ഭാഷയെ ഇത്രമാത്രം മോശമാക്കുന്ന മറ്റൊരു മാധ്യമം ഇല്ല. ടിവി പരമ്ബരകളിലേതു നല്ല മലയാളം അല്ല. കുട്ടികള് അതു കണ്ടും കേട്ടും പഠിച്ചാല് കഷ്ടമാണ്.കാമുകനോടൊപ്പം ഒളിച്ചോടിയ പെണ്കുട്ടി എല്ലാം നഷ്ടപ്പെട്ടു തിരികെ സ്വന്തം വീട്ടില് വരുമ്ബോള് അവളുടെ അച്ഛന്റെ പ്രതികരണം ഒരു സീരിയലില് കണ്ടു. സ്ത്രീയുടെ ജന്മം കരയാനുള്ളതാണ്, സ്ത്രീകള് പ്രസവിക്കാനുള്ളതാണ് എന്നായിരുന്നു ആ കഥാപാത്രത്തിന്റെ ഡയലോഗ്. ഇത് എന്തു സന്ദേശമാണു സമൂഹത്തിനു നല്കുന്നത്. ആരെങ്കിലും ഇങ്ങനെ പറയുമോ? ശരത് ചോദിക്കുന്നു. നല്ല സീരിയലുകള് ഇല്ലാത്തതിന്റെ ഖേദവും ജൂറി പ്രകടിപ്പിക്കുന്നുണ്ട്.ഏഴെട്ടു വര്ഷം മുന്പ് ഇതേ പോലെ ടിവി അവാര്ഡ് ജൂറിയുടെ ചെയര്മാനായിരുന്നു ഞാന്. അന്നു കുറേ നല്ല സൃഷ്ടികള് മത്സരിച്ചിരുന്നു. ദൂരദര്ശനും മറ്റുമാണ് അവ ഒരുക്കിയത്. വര്ഷങ്ങള്ക്കു ശേഷം വീണ്ടും ജൂറി ചെയര്മാനായപ്പോള് സ്ഥിതി വളരെ മോശമാണെന്നു മനസ്സിലായി. ഒരു സാഹിത്യ സൃഷ്ടി പോലും ഇല്ലായിരുന്നു. 8 ദിവസം രാവിലെ മുതല് രാത്രി വരെ കണ്ടിട്ടും നിരാശ ആയിരുന്നു ബാക്കി. ജൂറിയില് നടി ലെന അംഗമായിരുന്നു. മികച്ച നടിക്കുള്ള ടിവി അവാര്ഡ് വാങ്ങിയ ആളാണ് ലെന. ഇപ്പോഴത്തെ അവസ്ഥയില് അവര്ക്കും മറ്റു ജൂറി അംഗങ്ങള്ക്കും വലിയ നിരാശ ഉണ്ടെന്നും അദ്ദേഹം പറയുന്നു.